Document ID: 31999D0412

Odločba Komisije
z dne 3. junija 1999
o vprašalniku za poročanje držav članic v skladu s členom 41(2) Uredbe Sveta (EGS) št. 259/93
(notificirana pod dokumentno številko K(1999) 1456)
(1999/412/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v njo in iz nje [1], in zlasti člena 41(2) Uredbe,
ob upoštevanju Direktive Sveta 91/692/EGS z dne 23. decembra 1991 o standardizaciji in smotrnem oblikovanju poročil o izvajanju določenih direktiv [2] v zvezi z okoljem, in zlasti člena 6 Direktive,
(1) ker člen 41(1) Uredbe (EGS) št. 259/93 zahteva, da države članice pred koncem koledarskega leta pripravijo poročilo skladno s členom 13(3) Baselske konvencije ter ga pošljejo Sekretariatu Baselske konvencije in kopijo le-tega Komisiji;
(2) ker člen 41(2) Uredbe (EGS) št. 259/93 določa, da Komisija na podlagi teh poročil vsaka tri leta pripravi poročilo o izvajanju navedene uredbe v Skupnosti in v državah članicah;
(3) ker lahko v skladu s členom 41(2) Uredbe (EGS) št. 259/93 Komisija za namen izdelave poročila zahteva dodatne podatke skladno s členom 6 Direktive 91/692/EGS;
(4) ker bo naslednje triletno poročilo obsegalo obdobje od leta 2000 do vključno leta 2002;
(5) ker so ukrepi, predvideni v tej odločbi, v skladu z mnenjem odbora, ustanovljenega po členu 6 Direktive 91/692/EGS,
SPREJELA NASLEDNJO ODLOČBO:
Člen 1
Vprašalnik, priložen tej odločbi, ki se nanaša na Uredbo (EGS) št. 259/93, se s tem sprejme.
Člen 2
1. Države članice bodo priloženi vprašalnik uporabile za letno posredovanje dodatnih podatkov Komisiji poleg obstoječe obveznosti po členu 41(1) Uredbe (EGS) št. 259/93, da pošljejo kopijo letnega poročila Komisiji skladno z členom 13(3) Baselske konvencije.
2. Letni podatki, priskrbljeni na podlagi tega vprašalnika, morajo biti posredovani pred koncem vsakega koledarskega leta za prejšnje koledarsko leto. Prvo poročilo na podlagi tega vprašalnika bo zajemalo podatke za leto 2000 in se predloži pred koncem leta 2001.
Člen 3
Ta odločba bo pregledana leta 2004 s pomočjo izkušenj izvajanja Uredbe (EGS) št. 259/93, ki jih bodo pokazala poročila, izdelana na podlagi te odločbe.
Člen 4
Ta odločba je naslovljena na države članice.
V Bruslju, 3. junija 1999

Labels: 12
8
20